ഓപ്പറേഷന് ഇലൈച്ചി ഏലം ഡ്രൈയര് പരിശോധന തുടരും ഇടുക്കി: കൃത്രിമ പച്ചനിറം Synthetic Food Color കലര്ത്തി ആകര്ഷകമാക്കിയ ഏലം വിപണിയില് എത്തുന്നത് ശ്രദ്ധയില് പ്പെട്ടിട്ടുണ്ട്. ഇത് ഭക്ഷ്യ സുരക്ഷാ നിയമപ്രകാരം കുറ്റകരമാണ്. ഈ ദുഷ്പ്രവണത അവസാനിപ്പിക്കുക എന്ന ലക്ഷ്യത്തില് Operation Elaichi എന്ന പേരില് സ്പൈസസ് ബോര്ഡ് സര്വെയ്ലന്സ് പ്രവര്ത്തനങ്ങള് ശക്തമാക്കിയിട്ടുണ്ട്. ഏലം കര്ഷകര് ഉല്പ്പാദിപ്പിക്കുന്ന ഏലക്ക, ഡ്രയര് യൂണിറ്റുകളില് വൃത്തിയാക്കി, ഉണക്കിയാണ് വില്പ്പനക്ക് തയ്യാറാക്കുന്നത്. ഒക്ടോബര് 11,12, 22, 23 തീയതികളില് ബൈസണ്വാലി, കുഞ്ചിത്തണ്ണി, എന് ആര് സിറ്റി, സേനാപതി, രാജാക്കാട് പ്രദേശങ്ങളില് പ്രവര്ത്തിച്ചുവരുന്ന ഡ്രയര് യൂണിറ്റുകളില് പരിശോധന നടത്തുകയും, സംശയാസ്പദമായ ഏലക്കയുടെയും, ഏലം കഴുകി വൃത്തിയാക്കുന്നതിനുപയോഗിക്കുന്ന മിശ്രിതത്തിന്റെയും സാമ്ബിളുകള് പരിശോധനക്കായി അയച്ചുകൊടുത്തിട്ടുണ്ട്. ഭക്ഷ്യ സുരക്ഷാ മാനദണ്ഡങ്ങള് പാലിക്കാതെയും ലൈസന്സ് ഇല്ലാതെയും പ്രവര്ത്തിച്ച സ്ഥാപനങ്ങള്ക്ക് നോട്ടീസ് നല്കി നിയമനടപടികള് ആരംഭിച്ചു. ഫൈന് ഈടാക്കുകയും, കൃത്രിമ നിറം കലര്ത്തിയതായി കണ്ടെത്തിയ ഏതാനും കിലോഗ്രാം ഏലം ഉടമയുടെ സമ്മതത്തോടെ നശിപ്പിച്ചുകളയുകയും ഇവരില്നിന്ന് ഫൈന് ഈടാക്കുകയും ചെയ്തിട്ടുണ്ട്. സ്പൈസസ് ബോര്ഡ് പരിശോധനകള് തുടര്ന്നും നടത്തുന്നതും, പരിശോധനാ റിപ്പോര്ട്ടുകള് ലദിക്കുന്ന മുറയ്ക്ക് തുടര്നടപടികള് ഉണ്ടാകുമെന്ന് അധികൃതര് അറിയിച്ചു. The post ഓപ്പറേഷന് ഇലൈച്ചി ഏലം ഡ്രൈയര് പരിശോധന തുടരും first appeared on MalayalamExpressOnline.